ଭଦ୍ରକ୧୮/୧ଃ ଭଦ୍ରକ ଜିଲ୍ଲାରେ ବିଭିନ୍ନ ଦାବି ନେଇ ଗାଁ ସାଥି ସଂଘ ପକ୍ଷରୁ ଜିଲ୍ଲାପାଳଙ୍କ କାର୍ଯ୍ୟାଳୟ ଆଗରେ ଧାରଣା ଦିଆଯାଇଛି। ଗାଁ ସାଥିଙ୍କ ପାଇଁ ରାଜ୍ୟ ସରକାରଙ୍କ ନିର୍ଦ୍ଦେଶାନାମା ଅନୁଯାୟୀ ନ୍ୟାୟ ମିଳୁନାହିଁ। ଭଦ୍ରକ ଜିଲ୍ଲାର ବିଡିଓମାନେ ମଧ୍ୟ ଉପରିସ୍ଥ ଅଧିକାରୀଙ୍କ ନିର୍ଦ୍ଦେଶକୁ ବେଖାତିର କରୁଛନ୍ତି। ଯେଉଁଥିପାଇଁ ଗାଁ ସାଥିମାନେ ବହୁ ଅସୁବିଧାର ସମ୍ମୁଖୀନ ହେଉଛନ୍ତି।
ତେବେ ସରକାରୀ ନିର୍ଦ୍ଦେଶକୁ ଅବମାନନା କରୁଥିବା ଯୋଗୁଁ ଆଜି ଜିଲ୍ଲାର ସମସ୍ତ ଗାଁ ସାଥିମାନେ ଭଦ୍ରକ ଜିଲ୍ଲାପାଳଙ୍କ କାର୍ଯ୍ୟାଳୟ ସମ୍ମୁଖରେ ଅନିର୍ଦ୍ଧିଷ୍ଟ କାଳ ପର୍ଯ୍ୟନ୍ତ ଧାରଣାରେ ବସିଛନ୍ତି। ତେବେ ଜିଲ୍ଲା ପ୍ରଶାସନ ଆଗାମୀ ଦିନରେ ଗାଁ ସାଥିଙ୍କୁ ସୁରକ୍ଷା ସହ ସେମାନଙ୍କ ଦାବି ପୂରଣ ପାଇଁ ମଧ୍ୟ କହିଛନ୍ତି। ତେବେ ବର୍ଷକୁ ୧୦୦ ଦିନ କାର୍ଯ୍ୟ ଯୋଗାଇବା ସହ ସଠିକ ସମୟରେ ଅର୍ଥ ପୈଠ ପାଇଁ ମଧ୍ୟ ଦାବି ରହିଛି। ଯେଉଁ ସରକାରୀ ଅଧିକାରୀମାନେ ସରକାରଙ୍କ ନିୟମକୁ କାର୍ଯ୍ୟକାରୀ କରୁ ନାହାନ୍ତି, ସେମାନଙ୍କ ବିରୋଧରେ କାର୍ଯ୍ୟାନୁଷ୍ଠାନ ନ ନେବା ପର୍ଯ୍ୟନ୍ତ ଧାରଣା ଜାରି ରହିବ ବୋଲି ସଂଘ ସୂଚନା ଦେଇଛନ୍ତି।
